Document ID: /roh_data/filtered/fineweb-2-filterrobots_roh.jsonl.gz/26201

Sco quai che Haldenstein communitgescha, duai la plattafurma electronica simplifitgar la communicaziun aifer la vischnanca, en gruppas d'uniuns, d'instituziuns u er mastergns ed er tranter abitantas ed abitants.
La plattafurma da la plazza da vitg digital
La plazza da vitg digitala è ina plattafurma sociala. Ella duai simplifitgar l'engaschament e la participaziun en las vischnancas. L'utilisaziun simpla pussibilitescha da rinforzar la convivenza tranter abitantas ed abitants.
Ils utilisaders animeschan la plattafurma cun crear gruppas avertas u serradas. Uschia pon vegnir communitgadas infurmaziuns u ins po far avis sin occurenzas. Ils abitants pon cumenzar ina discussiun relevanta localmain u far enquistas.
En l'entira Svizra fan fin uss part radund 20 vischnancas a la plattafurma electronica dal startup svizzer Crossiety.
RR novitads 10:00